**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΙΔΙΩΤΙΚΩΝ ΦΡΟΝΤΙΣΤΗΡΙΩΝ ΚΑΙ ΓΙΑ ΑΛΛΑ ΣΥΝΑΦΗ ΘΕΜΑΤΑ ΝΟΜΟ**

|  |  |
| --- | --- |
| Προοίμιο. | ΕΠΕΙΔΗ, η ύπαρξη των συνθηκών της πανδημίας COVID-19 δημιούργησε αλυσιδωτά προβλήματα σε όλους τους τομείς της λειτουργίας του κράτους, συμπεριλαμβανομένου και του τομέα της εκπαίδευσης και της λειτουργίας των ιδιωτικών φροντιστηρίων, |
|  |  |
|  | ΚΑΙ ΕΠΕΙΔΗ, εκ των πραγμάτων κρίνεται δύσκολο να επιτευχθεί η πλήρης συμμόρφωση των υφιστάμενων ιδιοκτητών ιδιωτικών φροντιστηρίων με όλες τις διατάξεις του πιο πάνω νόμου, καθίσταται αναγκαίο όπως η προβλεπόμενη σ’ αυτό μεταβατική περίοδος συμμόρφωσης, επεκταθεί περαιτέρω, |
|  |  |
|  | Για τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.  117(I) του 2018  167(I) του 2020  67(Ι) του 2021. | 1. Ο παρών Νόμος θα αναφέρεται ως ο περί της Ίδρυσης και Λειτουργίας Ιδιωτικών Φροντιστηρίων και για Άλλα Συναφή Θέματα (Τροποποιητικός) Νόμος του 2022 και θα διαβάζεται μαζί με τους περί της Ίδρυσης και Λειτουργίας Ιδιωτικών Φροντιστηρίων και για Άλλα Συναφή Θέματα Νόμους του 2018 έως 2021 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Ίδρυσης και Λειτουργίας Ιδιωτικών Φροντιστηρίων και για Άλλα Συναφή Θέματα Νόμοι του 2018 έως 2022. |
| Τροποποίηση του άρθρου 9 του βασικού νόμου. | 1. Το άρθρο 9 του βασικού νόμου τροποποιείται με την αντικατάσταση και στις τρεις επιφυλάξεις του εδαφίου (4) αυτού, της φράσης «σαράντα οκτώ (48)», όπου αυτή απαντά, με τη φράση «εξήντα (60)». |
| Τροποποίηση του άρθρου 28 του βασικού νόμου. | 1. Το άρθρο 28 του βασικού νόμου τροποποιείται με την αντικατάσταση στο εδάφιο (2) αυτού, της φράσης «σαράντα οκτώ (48) μήνες» (τέταρτη γραμμή) με τη φράση «εξήντα (60) μήνες». |

ΙΧ/ΘΒΚ/ΓΧ

23.02.063.090-2022